หนุ่มบัญชีบ้างานกุมชะตาชาวต่างโลก

เป็นซีรีส์ไลต์โนเวลญี่ปุ่นที่เขียนโดยยัตสึกิ วาคัตสึ และวาดภาพประกอบโดยกิกกะ โอฮาชิ ได้รับการเผยแพร่เป็นตอนออนไลน์ตั้งแต่เดือนมีนาคมจนถึงธันวาคม พ.ศ. 2561 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยเอนเตอร์เบรน ซึ่งได้ตีพิมพ์หนังสือไปแล้วจำนวน 3 เล่มนับตั้งแต่เดือนกุมภาพันธ์ พ.ศ. 2562 การดัดแปลงเป็นมังงะที่วาดโดยคาซึกิ อิโรโดริ ได้รับการตีพิมพ์ออนไลน์ผ่านนิตยสารดิจิทัล บี'ส ล็อก คอมิค ของเอนเตอร์เบรน ตั้งแต่เดือนมีนาคม พ.ศ. 2563 และได้มีการรวบรวมตีพิมพ์เป็นเล่ม(ทังโกบง) จำนวน 6 เล่ม ได้รับแปลและตีพิมพ์เป็นภาษาไทยโดยสำนักพิมพ์ฟีนิกซ์ ซีรีส์อนิเมะทางโทรทัศน์ที่ผลิตโดยสตูดิโอดีน เริ่มออกอากาศในเดือนมกราคม พ.ศ. 2569

 เนื้อเรื่อง 
เซอิจิโร คนโด นักบัญชีชาวญี่ปุ่นในโลกยุคปัจจุบัน พยายามช่วยเด็กสาววัยรุ่นคนหนึ่งจากประตูมิติ แต่กลับถูกดูดเข้าไปในนั้นพร้อมกับเธอ มันพาพวกเขาไปยังอาณาจักรแห่งหนึ่งที่ได้อัญเชิญเด็กสาวมาในฐานะสตรีศักดิ์สิทธิ์ และเซอิจิโรก็ได้รับตำแหน่งงานในแผนกบัญชีของราชสำนัก

เพื่อรับมือกับการทำงานอันหนักหน่วงของเขา เซอิจิโรจึงเริ่มมีนิสัยดื่มยาบำรุงเพิ่มพลัง โดยไม่ตระหนักเลยว่าสิ่งนี้อาจเป็นอันตรายต่อสุขภาพของเขา วันหนึ่ง เขาดื่มยาบำรุงเกินขนาดและอาเรช อินโดลาร์ก หัวหน้ากองอัศวิน ได้ใช้เวทรักษาเพื่อช่วยชีวิตเขาไว้ อย่างไรก็ตาม การรักษานี้กลับทำให้สภาพของเซอิจิโร่แย่ลง เพราะเขาไม่มีความทนทานต่อเวทมนตร์ และวิธีการรักษาเดียวคือให้เขาและอาเรชมีปฏิสัมพันธ์ทางเพศร่วมกัน

 ตัวละคร 

 สื่อ 
 ไลต์โนเวล 
หนุ่มบัญชีบ้างานกุมชะตาชาวต่างโลกเขียนโดยยัตสึกิ วาคัตสึ และได้รับการเผยแพร่ครั้งแรกในเว็บไซต์โชเซ็ตสึกะ นิ นาโร ระหว่างเดือนมีนาคมจนถึงเดือนธันวาคม พ.ศ. 2561 ต่อมาได้รับการตีพิมพ์โดยเอ็นเตอร์เบรน และได้เริ่มตีพิมพ์เป็นไลต์โนเวลพร้อมภาพประกอบที่วาดโดยกิกกะ โอฮาชิ เมื่อวันที่ 28 กุมภาพันธ์ พ.ศ. 2562 ได้รับการวางจำหน่ายแล้วจำนวน 3 เล่ม ณ วันที่ 30 กันยายน พ.ศ. 2564

 มังงะ 
การดัดแปลงเป็นมังงะที่วาดภาพประกอบโดยคาซึกิ อิโรโดริ เริ่มตีพิมพ์เป็นตอนในนิตยสารดิจิทัล บี'ส ล็อก คอมิค ของเอ็นเตอร์เบรน เมื่อวันที่ 26 มีนาคม พ.ศ. 2563 มังงะเรื่องนี้ได้รับการรวบรวมตีพิมพ์เป็นเล่ม(ทังโกบง)จำนวน 7 เล่ม ณ เดือนตุลาคม พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 24 ตุลาคม พ.ศ. 2565

 อนิเมะ 
มีการประกาศสร้างเป็นอนิเมะเมื่อวันที่ 1 พฤศจิกายน พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอดีน และกำกับโดยชินจิ อิชิฮาระ โดยมีอากิระ ยามาดะเป็นผู้ช่วยผู้กำกับ โยชิโกะ นากามูระรับหน้าที่เป็นผู้เขียนบทของซีรีส์ มากิ ฟูจิอิรับหน้าที่เป็นผู้ออกแบบตัวละคร และเมงูมิ โอฮาชิรับหน้าที่เป็นผู้แต่งเพลงประกอบ ซีรีส์นี้เริ่มออกอากาศในวันที่ 6 มกราคม พ.ศ. 2569 ทางช่องเอที-เอ็กซ์และช่องอื่น ๆ เพลงเปิดของเรื่องคือ "Magic" ร้องโดยโคโบเระ และเพลงปิดของเรื่องคือ "Back to Back" ร้องโดยวิน โมริซากิ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้

 รายชื่อตอน 

 สื่ออื่น ๆ 
เพื่อเป็นการฉลองการเปิดตัวมังงะเล่มที่ 2 ได้มีการอัปโหลดวิดีโอโปรโมตที่ให้เสียงพากย์โดยเค็นโตะ อิโตและโทโมอากิ มาเอโนะ ลงในช่องยูทูบของคาโดกาวะคอร์ปอเรชั่นในวันเดียวกันนั้น วิดีโอโปรโมตอีกอันหนึ่งที่จัดทำขึ้นเพื่อฉลองการวางจำหน่ายมังงะเล่มที่ 5 ได้ถูกปล่อยออกมาในวันเดียวกันนั้นเอง โดยมีอิโตและมาเอโนะกลับมารับบทเดิมจากวิดีโอโปรโมตก่อนหน้าและยูกิ โอโนะ

 ผลตอบรับ 
ในเดือนพฤศจิกายน พ.ศ. 2567 ซีรีส์นี้มียอดจำหน่ายมากกว่า 1.4 ล้านเล่ม

 หมายเหตุ 

 อ้างอิง 

 แหล่งข้อมูลอื่น 





หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะที่สร้างจากไลต์โนเวล
หมวดหมู่:มังงะของสำนักพิมพ์เอนเตอร์เบรน
หมวดหมู่:การ์ตูนญี่ปุ่นแนวต่างโลก
หมวดหมู่:นิยายและไลต์โนเวลแนวต่างโลก
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโจเซ
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:มิวส์ คอมมิวนิเคชัน
หมวดหมู่:โชเซ็ตสึกะ นิ นาโร
หมวดหมู่:สตูดิโอดีน
หมวดหมู่:เว็บคอมิกที่ได้รับการตีพิมพ์
หมวดหมู่:การ์ตูนญี่ปุ่นแนวยาโออิ
หมวดหมู่:ไลต์โนเวลแนวยาโออิ
หมวดหมู่:ฟีนิกซ์ (สำนักพิมพ์)